বাগুইআটির ফ্ল্যাট তরুণীর রহস্যমৃত্যু, আটক পুরুষ বন্ধু

কলকাতা: বাগুইআটিতে (Baguiati) এক তরুণীর রহস্যমৃত্যু (Mysterious Death Girl in Baguiati)। দেশবন্ধু নগর অভিজাত আবাসনের তৃতীয় তলার ফ্ল্যাট থেকে পানশালার নর্তকীর দেহ উদ্ধার। জন্মদিনের পরের দিন মঙ্গলবার সকালে ফ্ল্যাট থেকে উদ্ধার রক্তাক্ত দেহ। গলায় মিলেছে গভীর ক্ষতচিহ্ন। ফ্ল্যাট থেকে মৃতার পুরুষ বন্ধুকে গ্রেফতার করেছে পুলিশ। এই ঘটনায় রহস্য ঘনাচ্ছে।

জানা গিয়েছে, বাগুইআটি দেশবন্ধুনগরের বাসিন্দা মনীষা রায়। ওই তরুণী পেশায় ‘বার ড্যান্সার’। বাগুইআটি এলাকার একটি ফ্ল্যাটে থাকতেন তিনি। কিছু দিন আগে তাঁর মা মারা যান। তারপর থেকে ওই ফ্ল্যাটে একাই থাকতেম সোমবার রাতে পুরুষ বন্ধুর জন্মদিনের পার্টিতে ফ্ল্যাট উপস্থিত ছিলেন এই পানশালার নর্তকী মনীশা রায়। অনেক রাত পর্যন্ত তাঁর ফ্ল্যাটে পার্টি চলেছিল। মঙ্গলবার সকালে ফ্ল্যাটের ভিতরে খাটের উপর থেকে উদ্ধার হয় দেহ। গলায় আঘাতের চিহ্ন রয়েছে। জানা গিয়েছে মৃতা তরুণীর বন্ধু অন্তর্যামী সোয়েন ওড়িশার জগৎসিংপুরের বাসিন্দা। জন্মদিনের রাতে কেবল মনীষা এবং অন্তর্যামী একই সঙ্গে ছিলেন। কোলাপসেবল গেটে তালা মারা ছিল। ভেতরেই ছিলেন তরুণী ও তাঁর বন্ধু। তরুণীর কাছে চাবি থাকায় অন্তর্যামী সোয়েন ফ্ল্যাট থেকে বাইরে বের হতে পারেননি। পুলিশ খবর পেয়ে ঘটনাস্থলে গিয়ে গেটের তালা ভেঙে তরুণীর নিথর দেহ উদ্ধার করে। তদন্তে নেমে আটক করা হয়েছে ওই নর্তকীর পুরুষ বন্ধুকে।

আরও পড়ুন: অর্জুন সিংয়ের বিরুদ্ধে জারি গ্রেফতারি পরোয়ানা! কিন্তু কেন?

পুলিশের প্রাথমিক অনুমান, শ্বাসরোধ করে খুন। কিন্তু ঠিক কী ঘটেছিল সোমবার রাতে? এটি খুন না আত্মহত্যা, না কি মৃত্যুর নেপথ্যে অন্য কোনও কারণ, তা জনাতে তদন্ত শুরু করেছে পুলিশ। জিজ্ঞাসাবাদ করা হবে ধৃতকে। মৃত্যুরহস্যের কিনারা করতে বন্ধুদের কয়েক জনকে জিজ্ঞাসাবাদ করতে পারেন তদন্তকারীরা। পুলিশ ময়নাতদন্তের রিপোর্টের জন্য অপেক্ষা করছে। পুলিশের হাতে রিপোর্ট এলেই জানা যাবে মৃত্যুর আসল কারণ।

অন্য খবর দেখুন